**Pučko otvoreno učilište Donja Stubica**

Nova ulica 1

49240 DONJA STUBICA

Tel. / Fax. 049 / 286 – 133

www.pou-stubica.hr

Klasa: 401-01/25-01/01

Urbroj: 2113-02-25-04

Donja Stubica, 08. 07. 2025.

**BILJEŠKE UZ POLUGODIŠNJE FINANCIJSKE IZVJEŠTAJE**

**od 01. 01. - 30. 06. 2025.**

* 1. **Osnovni podaci**

Razina: 21 – Proračunski korisnik proračuna Grada Donja Stubica

Broj RKP: 51685

Matični broj: 03039331

OIB: 43827410937

Šifra djelatnosti prema NKD u 2007.: 8559 (ostalo obrazovanje i poučavanje)

Oznaka razdoblja: 2025-06

Osoba ovlaštena za zastupanje: Manuela Frinčić, ravnateljica

Program redovne djelatnosti dijeli se na:

1. **A1025 01 Redovan rad Pučkog otvorenog učilišta**

Funkcijska djelatnost: 0950 Obrazovanje koje se ne može definirati po stupnju

Izvori financiranja: vlastiti prihodi, opći primici

1. **K1025 01 Opremanje Pučkog otvorenog učilišta**

Funkcijska djelatnost: 0950 Obrazovanje koje se ne može definirati po stupnju

Izvori financiranja: vlastiti prihodi, opći primici

1. **A1026 01 Redovna djelatnost Knjižnice**

Funkcijska klasifikacija: 0820 Služba kulture

Izvori financiranja: opći primici, primici za posebne namjene, pomoći iz proračuna: Ministarstvo kulture i medija

1. **K1026 01 Opremanje Knjižnice i čitaonice**

Funkcijska klasifikacija: 0820 Služba kulture

Izvori financiranja: opći primici, primici za posebne namjene, pomoći iz proračuna: Ministarstvo kulture i medija, Krapinsko-zagorska županija

***Bilješke uz izvještaj o prihodima i rashodima, primicima i izdacima***

Konto 6361

Tekuće pomoći Ministarstva kulture i medija u iznosu od 1.280,00 eura odnose se na financiranje tekućih rashoda za provođenje dječjih radionica i provođenje projekta Mali grad za velike ljude.

Konto 6362

Kapitalne pomoći proračunskim korisnicima iz proračuna odnose se na nabavu knjižne građe sredstvima od Ministarstva kulture i medija u iznosu od 14.770,00 eura. Povećanje u odnosu na isto razdoblje prethodne godine zbog povećanja odobrenih sredstava Ministarstva kulture i medija za nabavu knjižne građe u 2025. godini te odobrenih sredstava Krapinsko-zagorske županije za nabavu knjižne građe.

Konto 6526

Ostali nespomenuti prihodi po posebnim propisima u iznosu od 990,20 eura odnose se na prihod od članarine knjižnice 597,00 eura i zakasnine za knjige 393,20 eura. Blago smanjenje u odnosu na isto razdoblje prethodne godine zbog manje zakasnine članova.

Konto 6615

Prihodi od pruženih usluga u iznosu od 7.152,50 eura odnose se na prihod od obrazovanja. Povećanje u odnosu na isto razdoblje prethodne godine zbog većeg broja održanih programa obrazovanja.

Konto 6632

U 2025. godini primili smo na poklon knjige izdavača/članova knjižnice u vrijednosti od 126,00 eura.

Konto 671 (6711, 6712)

Prihodi iz nadležnog proračuna u iznosu od 50.500,00 eura za financiranje redovnih rashoda poslovanja te 8.937,50 eura za nabavu nefinancijske imovine - knjiga za knjižnicu i polica za opremanje knjižnice. Povećanje u odnosu na prethodnu godinu zbog povećanja rashoda za redovnu djelatnost te povećanje sredstava za opremanje knjižnice.

Konto 3111

Na plaće za redovan rad utrošen je iznos 34.330,15 eura. Povećanje u odnosu na prethodnu godinu zbog povećanja osnovice za plaću.

Konto 3113

U 2025. godini nije bilo rashoda za plaće za prekovremeni rad.

Konto 3121

Na ostale rashode za zaposlene utrošen je iznos od 2.940,00 eura - neoporezive nagrade, naknade za topli obrok. Povećanje u odnosu na isto razdoblje prethodne godine zbog isplate jubilarne nagrade.

Konto 3132

Na doprinose za obvezno zdravstveno osiguranje utrošen je iznos od 5.664,47 eura. Povećanje u odnosu na prethodnu godinu zbog povećanja plaća.

Konto 3211

Na službena putovanja utrošen je iznos od 747,60 eura - povećanje u odnosu na isto razdoblje prethodne godine zbog odlaska na andragošku konferenciju u prvoj polovici godine.

Konto 3212

Na naknade za prijevoz s posla i na posao utrošen je iznos od 1.720,40 eura. Blago smanjenje u odnosu na isto razdoblje prethodne godine zbog korištenja starih godišnjih odmora te samim time neisplate naknade za prijevoz s posla i na posao za vrijeme korištenja godišnjeg odmora.

Konto 3213

Na stručno usavršavanje zaposlenika utrošen je iznos od 147,50 eura – stručno usavršavanje putem webinara i stručnih skupova. Blago smanjenje u odnosu na isto razdoblje prethodne godine zbog manjeg broja stručnih usavršavanja.

Konto 3221

Na uredski materijal i ostale materijalne rashode utrošen je iznos od 1.856,69 eura - uredski materijal, stručna literatura, časopisi i novine, materijal za čišćenje i održavanje, ostali potrošni materijal. Povećanje u odnosu na isto razdoblje prethodne godine zbog povećanja cijena uredskog materijala i ostalog potrošnog materijala.

Konto 3222

Na materijal i sirovine (materijal za radionice i potrepštine za književne večeri) utrošen je iznos od 720,06 eura. Blago smanjenje u odnosu na isto razdoblje prethodne godine zbog manje nabave potrepština za književne večeri.

Konto 3223

Na energiju – plin utrošen je iznos od 8,40 eura, odnosi se na fiksnu mjesečnu naknadu kao i u istom razdoblju prethodne godine.

Konto 3231

Na usluge telefona i pošte utrošen je iznos od 656,56 eura. Povećanje u odnosu na isto razdoblje prethodne godine zbog većih troškova poštanskih usluga.

Konto 3232

Na usluge tekućeg i investicijskog održavanja utrošeno je 50,00 eura, a odnosi se na popravak računala. Smanjenje u odnosu na isto razdoblje prethodne godine zbog manjih troškova za održavanje.

Konto 3234

Na komunalne usluge utrošen je iznos od 135,46 eura, odnosi se na nabavu vode za piće i sanitaciju uređaja za vodu. Blago povećanje u odnosu na isto razdoblje prethodne godine zbog povećanja cijene vode za piće.

Konto 3237

Na intelektualne usluge utrošen je iznos od 4.860,54 eura, a odnosi se na isplatu honorara predavačima temeljem ugovora o djelu, održavanja kulturnih događanja (predavanja, promocije,…), održavanje radionica. Povećanje u odnosu na isto razdoblje prethodne godine zbog povećanja broja održanih tečajeva i održanih radionica za djecu.

Konto 3238

Na računalne usluge utrošen je iznos od 2.279,97 eura, a odnosi se na održavanje knjižničnog programa Metel, na usluge servisa e-račun, održavanje programa Digitalna arhiva, održavanje knjigovodstvenog programa MC te ostalih računalnih usluga. Povećanje u odnosu na isto razdoblje prethodne godine zbog rashoda za doradu web stranice i povećanje cijene održavanja MC.

Konto 3239

Na ostale usluge utrošen je iznos od 1.178,58 eura, a odnosi se na tiskarske usluge i usluge čišćenja. Blago smanjenje u odnosu na isto razdoblje prethodne godine zbog manjih rashoda ostalih usluga.

Konto 3241

Naknade troškova osobama izvan radnog odnosa iznose 157,60 eura, a odnosi se na isplatu putnih troškova vanjskom suradniku (održano predavanje Biovrt). U 2024. godini nije bilo navedenih rashoda.

Konto 3292

Na premije osiguranja utrošen je iznos od 243,94 eura, a odnosi se na osiguranje od požara, poplave, javne odgovornosti. Smanjenje u odnosu na isto razdoblje prethodne godine zbog plaćanja polica za zaposlene odjednom u 2024. godine.

Konto 3293

Na reprezentaciju utrošen je iznos od 266,71 eura, a odnosi se na poklon za najčitateljicu za 2024. godinu i održavanje kulturnih događanja, pokloni djeci za završetak tečaja engleskog jezika u Dječjem vrtiću. Smanjenje u odnosu na isto razdoblje prethodne godine zbog manjih rashoda za reprezentaciju.

Konto 3294

Na članarinu za Knjižničarsko društvo Krapinsko-zagorske županije utrošen je iznos od 40,00 eura, što je povećanje u odnosu na isto razdoblje prethodne godine zbog povećanja cijene članarine.

Konto 3295

Na pristojbe (HRT - rtv pristojba) utrošen je iznos od 63,72 eura kao i prethodne godine.

Konto 3299

U 2025. godini nema ostalih nespomenutih rashoda poslovanja.

Konto 3431

Na bankarske usluge i usluge platnog prometa utrošeno je 417,77 eura. Povećanje u odnosu na isto razdoblje prethodne godine zbog povećanja cijene bankarskih usluga.

Konto 4241

Utrošena sredstva za opremanje Knjižnice (nabavu polica) iznose 4.937,50 eura. U 2024. godini nije bio rashoda za opremanje.

Konto 4241

Utrošena sredstva za nabavu knjižne građe za Knjižnicu iznose 5.665,02 eura. Povećanje u odnosu na isto razdoblje prethodne godine zbog povećanja kapitalnih pomoći za nabavu knjižne građe za Knjižnicu.

***Bilješke uz izvještaj o obvezama***

Stanje obveza na kraju izvještajnog razdoblja iznosi 7.743,28 eura a odnosi se na nedospjele obveze za rashode poslovanja:

* 231 – obveze za zaposlene u iznosu 7.147,01 eura, odnosno plaća za lipanj 2025. godine koja će biti isplaćena u srpnju 2025. godine
* 232 – obveze za materijalne rashode 531,44 eura s dospijećem u srpnju 2025.
* 234 – obveze naknade bankama 64,83 eura s dospijećem u srpnju 2025. godine

Ostvaren je višak prihoda nad rashodima za razdoblje od 01. 01. - 30. 06. 2025. u iznosu od 14.667,56 eura, sredstva se namjeravaju utrošiti za podmirivanje rashoda u narednom razdoblju tekuće godine.

Donja Stubica, 08. 07. 2025.

Osoba za kontaktiranje: Vesna Gospočić Mokrovčak

Telefon za kontakt: 099/811 5 399

Ravnateljica

Manuela Frinčić, mag. bibl.